РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  26

от заседание на Комисия ”Професионална квалификация, информационни технологии и статистика” на ВСС,
проведено на 08.07.2014 г.

Днес, 08.07.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова - отсъства
Елка Атанасова 
Юлия Ковачева 
Галина Карагьозова
Даниела Костова
Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Предложение от председателя на Централния съвет на Съюза на юристите в България за провеждане на Пета експертна кръгла маса по проблеми на компютъризацията на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1.	Приема предложението на председателя на Централния съвет на Съюза на юристите в България за провеждане на Пета експертна кръгла маса по проблеми на компютъризацията на съдебната власт.
1.2.	Предлага Петата експертна кръгла маса по проблеми на компютъризацията на съдебната власт да се проведе втората половина на м. октомври 2014 г.
1.3.	Да се уведоми председателя на Централния съвет на Съюза на юристите в България за решението на комисията.

2. ОТНОСНО: Писмо от председателя на Окръжен съд гр. Стара Загора с приложени оферти във връзка с искане за закупуване на 25 броя компютри.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение офертите, предоставени от председателя на Окръжен съд гр. Стара Загора във връзка с искане за закупуване на 25 броя компютри.
	2.2. Искането от председателя на Окръжен съд гр. Стара Загора за закупуване на 25 броя компютри е включено в обобщената таблица за необходимата техника по постъпили искания от съдилищата.

3.ОТНОСНО: Искане от административния ръководител на Районен съд гр. Несебър за осигуряване на средства за закупуване на автоматизирана система за управление на съдебните дела и автоматизирана система за образуването и движението на изпълнителните дела.
Искането от административния ръководител на Районен съд гр. Несебър е  за осигуряване на средства за придобиване право на ползване на програмен продукт „JES”, необходим за съдебно - изпълнителната служба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Отпускането на 720 лв. за придобиване право на ползване на програмен продукт „JES”, за нуждите на Районен съд гр. Несебър е целесъобразно.
3.2. Решението да се изпрати на комисия „Бюджет и финанси” на ВСС, по компетентност.

4. ОТНОСНО: Искане от административния ръководител на Районен съд гр. Ямбол за осигуряване на средства за закупуване на 4 бр. твърди дискове, 1 бр. DVD-устройство и 4 бр. допълнителна оперативна памет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. По искането от административния ръководител на Районен съд гр. Ямбол е прието решение по протокол № 25/01.07.2014 г., т. 3, на комисия ПКИТС.

5. ОТНОСНО: Решение на Комисия „Публична комуникация” относно ежеседмично предложение на теми от постоянните комисии на ВСС, нуждаещи се от медийно отразяване.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение решението на Комисия „Публична комуникация” относно ежеседмично предложение на теми от постоянните комисии на ВСС, нуждаещи се от медийно отразяване.

6. ОТНОСНО: Писмо от Център на НПО в Разград.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Възлага на дирекция „Информационни технологии и съдебна статистика” да изготви проект на писмо-отговор до Центъра на НПО в Разград.

7. ОТНОСНО: Искане от председателя на Административен съд гр. Кърджали за закупуване на сървър и сървърен шкаф.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	7.1. Искането от председателя на Административен съд гр. Кърджали за закупуване на сървърен шкаф – на стойност 700.00 лв., е основателно.
7.2. Изпраща искането от председателя на Административен съд гр. Кърджали за закупуване на сървърен шкаф, на комисия „Бюджет и финанси” на ВСС, по компетентност.
7.3. Отлага разглеждането на писмото от председателя на Административен съд гр. Кърджали, в частта за закупуване на сървър, за уточняване на възможностите за upgrade на използвания от съда сървър.

8. ОТНОСНО: Доклад от дирекция „Информационни технологии и съдебна статистика” за предприетите досега действия по приложените към писмо от Гражданския съвет  Акт № 9/31.01.2014 г., Акт № 16/07.03.2014 г. и Акт № 29/16.05.2014 г. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема Доклада от дирекция „Информационни технологии и съдебна статистика” относно предприети действия по актове на Гражданския съвет към ВСС.
8.2. Изпраща Доклада от дирекция „Информационни технологии и съдебна статистика” на Даниела Костова, съпредседател на Гражданския съвет към ВСС.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ